પ્રિયંકાએ નિક સાથે મેરેજ કરવા 'ભારત'' છોડી નથી?
નવગુજરાત સમય | Publish Date: Jul 31 2018 9:26AM
ઝફરે ટ્વીટ કરીને કહ્યું હતું કે, પ્રિયંકાએ 'ખૂબ, ખૂબ સ્પેશિયલ કારણોસર' આ ફિલ્મ છોડી છે.
પ્રિયંકા ચોપરા અલી અબ્બાસ ઝફરની સલમાન ખાન સ્ટારર 'ભારત'માંથી આઉટ થઈ છે, પરંતુ હજી આ સંબંધમાં અટકળો અને અફવાઓનો અંત આવ્યો નથી. 'ભારત'માંથી પ્રિયંકા આઉટ થઈ હોવાનું ઝફરે ટ્વીટ કર્યું અને એની સાથે ઇન્ટરનેશનલ મીડિયામાં જણાવાયું કે, પ્રિયંકા અને નિકે સગાઈ કરી લીધી. જેનાથી બધા એવા તારણ પર આવ્યા કે, પ્રિયંકાએ નિક સાથે મેરેજ કરવા માટે જ 'ભારત' છોડી છે. કેટલાક લોકો એ વાત માની જ શકતા નથી કે, પ્રિયંકા મેરેજ કરવા માટે કોઈ ફિલ્મ આ રીતે છોડી દે. હવે કેટલાક રિપોર્ટ્સ અનુસાર આ એક્ટ્રેસ આ ફિલ્મમાંથી નીકળી ગઈ છે એનાં માટે બીજાં કેટલાંક કારણો જવાબદાર છે. જેમ કે, પ્રિયંકાની ફી અને છેલ્લી ઘડીએ 'ભારત'ની ટીમમાં નવા મેમ્બર્સનો સમાવેશ કરવો.
એક રિપોર્ટમાં જણાવાયું હતું કે, પ્રિયંકા આમ મેરેજ કરવા માટે જ ઓચિંતા ફિલ્મ ન છોડી શકે. થોડા મહિના પહેલાં જણાવાયું હતું કે, પ્રિયંકાને 'ભારત' માટે 12 કરોડની ફી આપવામાં આવશે. જોકે, શરૂઆતમાં તો તેણે 14 કરોડ રૂપિયાની ફી માગી હતી એમ કહેવાયું હતું. જોકે, બાદમાં એવા રિપોર્ટ્સ આવ્યા હતા કે, 'ભારત' માટે તેને વાસ્તવમાં સાડાછ કરોડ રૂપિયાની ફી આપવામાં આવશે. એક રિપોર્ટમાં જણાવાયું હતું કે, 'પ્રિયંકાએ ખાન પરિવારમાંથી તેની એક ક્લોઝ ફ્રેન્ડને આ વાત જણાવી હતી. જોકે, ખૂબ સમજી વિચારીને તેની ફી નક્કી કરાઈ હતી. કેમ કે, તેની છેલ્લી બોલિવૂડ ફિલ્મ 'જય ગંગાજલ' નિષ્ફળ રહી હતી. એટલા માટે જ આ ફિલ્મના મેકર્સે તેને મસમોટી ફી નહીં આપવાનું નક્કી કર્યું હતું.
ફી સિવાય 'ભારત'ની કાસ્ટમાં નવા મેમ્બર્સનો સમાવેશ કરવામાં આવ્યો એ પણ એક કારણ છે. પ્રિયંકાનું નામ જાહેર કરાયું એના પછી દિશા પટાનીનો સમાવેશ કરવામાં આવ્યો હતો. ગયા અઠવાડિયે નોરા ફાતેહી 'ભારત'ની ટીમમાં જોડાઈ. હજી સુધી એ જાણ થઈ શકી નથી કે, શા માટે આ એક્ટ્રેસને આ ફિલ્મમાં નવા એક્ટર્સનો સમાવેશ કરવામાં આવે એની સામે વાંધો હોય. વાસ્તવમાં થોડાં વર્ષ પહેલાં પ્રિયંકાના ફાધરનું નિધન થયું હતું ત્યારે પણ પ્રિયંકા તેના શેડ્યૂલને વળગી રહી હતી. બીજા એક સોર્સે કહ્યું હતું કે, 'પ્રિયંકા ખૂબ જ પ્રોફેશનલ છે. તે તેના ફાધરના નિધનથી પડી ભાગી હતી. આમ છતાં તેણે શૂટ કેન્સલ નહોતું કર્યું. એટલા માટે વેડિંગના કારણોસર તે ફિલ્મમાંથી નીકળી જાય એ સાચું હોય એમ જણાતું નથી.